ན་རྒྱ་ནག་ལའང་དྲག་ཟིང་ཁྱབ་གདལ་འགྲོ་སྲིད་ཅེས་བཤད་འདུགརྒྱ་ནག་གཞུང་གིས་ཞིན་ཅང་གི་འཇིགས་སྐུལ་རིང་ལུགས་དང་ཁ་བྲལ་རིང་ལུགས།ཆོས་ལུགས་ཀྱི་ལྟ་བ་མཐའ་ལྷུང་རིང་ལུགས་གསུམ་ལ་འཐབ་རྒོལ་བྱེད་ཀྱི་ཡོད་ཅེས་དྲག་ཉེན་རྟོག་པ་ཁྲི་ཚོ་མང་པོ་ཁ་སྣོན་བཏང་སྟེ།དེང་སྐབས་ཞིན་ཅང་ཡུ་གུར་རང་སྐྱོང་ལྗོངས་ཟེར་པའི་མངའ་ཁོངས་ཧྲིལ་བོ་ཉེན་རྟོག་པའི་ཡུལ་ལུང་ལ་བསྒྱུར།སྔ་ལོ་སི་རི་ཡའི་ས་ཐོག་ཏུ་ཡོད་པའི་ཁ་ཆེ་རྒྱལ་ཁམས་ཀྱི་འཐབ་མོ་བོའི་ཁོངས་སུ་ཞུགས་པའི་ཡུ་གུར་པ་ཁག་ཅིག་གིས་བརྙན་འཕྲིན་ཞིག་བཀྲམ་སྟེ།ང་ཚོས་རྒྱ་ནག་ལ་ཁྲག་གི་མཚོ་ཞིག་འཁྱིལ་པའི་གཏོར་རྒོལ་བྱ་རྒྱུ་ཡིན་ཞེས་སྡིགས་ར་བསྐུལ་པར་བརྟེན།སྲིད་འཛིན་ཞིས་ཅན་ཕིང་གིས་ཞིན་ཅང་གི་མཐའ་མཚམས་ཁག་ཏུ་སྲུང་སྐྱོབ་དམ་པོ་བྱ་དགོས་ཞེས་བཀའ་ཕབ།རྒྱ་ནག་གཞུང་གིས་ཡུ་གུར་མི་རིགས་ལ་དམ་དྲག་བྱེད་པའི་སྲིད་ཇུས་དེས་ཞིན་ཅང་གི་ས་གནས་ཡོངས་སུ་འཚོ་གནས་བྱེད་པའི་མི་རིགས་ཐམས་ཅད་ལ་གནོན་ཤུགས་ཐེབས་ཀྱི་ཡོད་པ་དང་།ཞིན་ཅང་གི་དམར་ཤོག་ཚོགས་པའི་དྲུང་ཆེ་ཁྲེན་ཆོན་གོ་ཡིས་སྔོན་ཆད་བོད་རང་སྐྱོང་ལྗོངས་ལ་ལག་ལེན་བསྟར་པའི་ཆེས་གདུག་རྩུབ་ཀྱི་སྲིད་ཇུས་རྣམས་ད་ལྟ་ཞིན་ཅང་ལ་ལག་ལེན་བསྟར་གྱི་ཡོད་པ་རེད།།